জান্নাতে রয়েছে অসংখ্য পানির ঝর্ণা। তাদের মধ্যে ‘সালসাবিল’, ‘কাফূর’, ও ‘তাসনীম’ নামে তিনটি ঝর্ণা মর্যাদার দিক দিয়ে সবার শীর্ষে। আমলের তারতম্যের কারণে জান্নাতবাসীদেরকে এর দ্বারা আপ্যায়ন করানো হবে। যা কখনো শেষ হবে না। মহান আল্লাহ বলেন, وَمَاءٍ مَسْكُوبٍ ‘(সেখানে থাকবে) প্রবহমান ঝর্ণা’ (ওয়াক্বি‘আহ ৫৬/৩১)। তিনি অন্যত্র বলেন, فِيهِمَا عَيْنَانِ نَضَّاخَتَانِ ‘বাগান দু’টিতে আছে দ’ুটি বেগবান ঝর্ণা’ (আর-রহমান ৫৫/৬৬)। তিনি আরো বলেন, جَزَاؤُهُمْ عِنْدَ رَبِّهِمْ جَنَّاتُ عَدْنٍ تَجْرِي مِنْ تَحْتِهَا الْأَنْهَارُ خَالِدِينَ فِيهَا أَبَدًا… ‘তাদের প্রভুর কাছে তাদের পুরস্কার হল স্থায়ী জান্নাত, যার নীচ দিয়ে ঝর্ণাসমূহ প্রবাহিত হয়, সেখানে তারা চিরকাল থাকবে…’ (বাইয়েনাহ ৯৮/৮)।